b"\n_START_ARTICLE_\nKalayaan sa pananalita\n_START_PARAGRAPH_\nAng kalayaan sa pananalit\xc3\xa2 ay ang karapatang magsalit\xc3\xa2 o magbat\xc3\xadd ng kuro-kur\xc3\xb2 o panan\xc3\xa1w nang hind\xc3\xae nangangambang gagant\xc3\xadhan o isesensura ng pamahalaan. Kalimitang napagpapalit ang taguring kalayaan ng pagpapahayag sa kalayaan ng pananalita, ngunit ang una'y may kalakip na pagbabat\xc3\xadd ng impormasyon o ideya gamit ang alinmang midyum._NEWLINE_Hinihigpitan ng mga pamahalaan ang pananalit\xc3\xa2 sa iba't ibang para\xc3\xa1n. Ang mga karaniwang limitasyon kaugnay sa pananalit\xc3\xa2 ay libelo, paninirang-puri, kalaswaan, pornograpiya, sedisyon, panunulsol, mga palaban na salita, klasipikadong impormasyon, paglabag sa karapatang-sipi, mga lihim sa kalakalan, kasunduang di-pagsisiwalat, karapatan sa pribasiya, karapatang makalimutan, political correctness, kaayusang pampubliko, pampublikong seguridad, panggugulo, perjury, at pang-aapi."